User:Paulaurthit

বর্তমান শিক্ষা শিক্ষা বিষয়ক কোন প্রবন্ধ রচনায় পূর্বে পাঠকদের উদ্দেশ্যে দুটি ধারণা ব্যাখ্যা করা আবশ্যিক। প্রথমত শিক্ষা কি? মানুষের অন্তর প্রকৃতি ও বহিঃ প্রকৃতির সমন্বয়সাধন পূর্বক তাকে কল্যাণকামী রূপে গড়ে তোলার মাধ্যম শিক্ষা। দ্বিতীয়তঃ শিক্ষার উদ্দেশ্য কি?মানুষের মানবিক গুণাবলী পরিপূর্ণ বিকাশ সাধন ও তার পাশবিক গুলিকে দমন করার জন্য বিবেক বোধ জাগ্রত করাই হল শিক্ষালাভের উদ্দেশ্য ।কিন্তু বর্তমানে শিক্ষা ও শিক্ষার প্রকৃত উদ্দেশ্য থেকে মানুষ বিচ্যুত হচ্ছে। ফলে জাতি আজ ধ্বংসের সম্মুখীন। তাই এ প্রবন্ধ রচনা আবশ্যিকতা অনুভব করছি। শিক্ষা কোন গ্রন্থ বা বিদ্যালয় থেকে প্রত্যক্ষভাবে পাওয়া যায় না। সৃষ্টির আদি লগ্ন যখন মানুষ গুহাবাসী (যাদের আমরা বর্বর বলি) তারাও শিক্ষা নিয়ে চর্চা করেছে তাই তারা শিকারের হাতিয়ার কৃষিকাজ আগুন জালানো ইত্যাদি বিষয়গুলো শিখতে পেরেছে, আবিষ্কার করেছে নতুন নতুন জিনিস। হাজার হাজার বছরের জ্ঞানচর্চার এই আধুনিক সভ্যতা। মানুষের অক্লান্ত সাধনা আগ্রহের দ্বারা অর্জিত জ্ঞান রাশিতে সমৃদ্ধ বর্তমান বিশ্ব। কিন্তু আমরা নিজেদের আধুনিক বলে দাবি করলেও মুষ্টি কয়েক মানুষ ব্যতীত জ্ঞানচর্চার প্রকৃত মাহাত্ম্য উপলব্ধিতে অধিকাংশ আজ ব্যর্থ।তাই মানব সভ্যতা আজকে ধ্বংসের দ্বারপ্রান্তে। মানুষের মাঝে ভেদাভেদ সৃষ্টি হয়েছে। মানুষে মানুষে এখন আর ঐক্য দেখা যায় না। সমাজ রাষ্ট্র তথা বিশ্বের প্রতি দায়িত্ব পালনে আজ আমরা উদাসীন। প্রকৃত অর্থে আমরা এখনো জ্ঞানের প্রথম স্তর (অহংকার বোধ জন্মানো) উত্তীর্ণ হতে পারিনি। অথচ বছর বছর আমরা একশ্রেণীর গন্ডি পেরিয়ে অন্য শ্রেণীতে উত্তীর্ণ হচ্ছি। বর্তমান শিক্ষার্থীদের সবচেয়ে বড় শত্রু হল marks বা নম্বর।এখন অধিকাংশ শিক্ষার্থী জ্ঞান অন্বেষণের আগ্রহী নয় বরং রয়েছে নম্বরের প্রতি বড়ই লালসা।ক্লাসের এক বা দুই রোলের শিক্ষার্থীরা একে অন্যের প্রতি ঈর্ষান্বিত। যখন জীবনের বীজ বপনের পর্বে তাদের মনে হিংসার বীজ রোপিত হয় তখন ভবিষ্যৎ জীবনে তাদের পরিণতি ক্রোধন্মত্ত ষাঁড়ের মতই হয়। তারা সমাজ ও রাষ্ট্রের উন্নতির চিন্তা করে না। হয়তো এরা শিক্ষিত হয়ে উচ্চপদে আসীন হয় কিন্তু সুশিক্ষিত হয়ে মানুষের পাশে দাঁড়ানোর মতো চেতনার তাদের মধ্যে জাগ্রত হয়নি। বর্তমান শিক্ষা ব্যবস্থার একটি ত্রুটি হল শিক্ষক প্রদত্ত নোট। পরীক্ষার পূর্বে নোট মুখস্থ প্রকৃত করে খাতায় উগলে দেওয়ার মাধ্যমে হয়তো বা নম্বর প্রাপ্তি ঘটছে কিন্তু জ্ঞান অর্জন হচ্ছে না। শিক্ষকের নোটের কয়েকটি প্রশ্ন মুখস্থ করার জন্য কোন বিষয় সম্বন্ধে সুগভীর জ্ঞান অর্জিত হচ্ছে না। A little learning is a dangerous thing. তাই বর্তমানে ছাত্র-ছাত্রীদের যে জ্ঞানের ঘাটতি ঘটছে তা ভবিষ্যৎ জাতির উপর ভয়াল ছায়া ফেলবে। প্রকৃত অর্থে স্ব-শিক্ষায় সুশিক্ষা। শিক্ষক বিদ্যালয় নিমিত্ত মাত্র। শিক্ষকরা শিক্ষার্থীদের মনের সুপ্ত প্রতিভা জাগ্রত করতে পারেন। তাদের জীবন সুশৃঙ্খল  করতে উপদেশ দিতে পারেন। শিক্ষার্থীদের পথপ্রদর্শক হতে পারেন। কিন্তু শিক্ষা অর্জন ছাত্রকে নিজেই করতে হয়। আবার বর্তমানে আমাদের শিক্ষকেরা আদর্শের পথ থেকে দূরে সরে যাচ্ছেন। তারা স্বার্থান্বেষী হয়ে পড়ছেন। নিজের দায়িত্ব ঠিকমতো পালন করছেন না। যেখানে শিক্ষকেরাই জাতিগঠনের কান্ডারী তারাই যখন ছাত্রদের ভিত গড়তে উদ্যোগী নয় তখন তাদের পরবর্তী জীবন সুশৃংখল ও কল্যাণকামী হবে কি করে? বর্তমানে শিক্ষকেরা তাই গুরু হতে পারেননি শিক্ষকই রয়ে গেছে। গুরু তিনি ছাত্রদের সন্তানস্নেহে স্বার্থ ত্যাগ করে নিজের সামর্থ্য অনুযায়ী জ্ঞান দান করেন। শিষ্যের পরিপূর্ণ জ্ঞান অর্জনে তার কাছে গুরুদক্ষিণা। তাই জাতির ভিত শক্ত করতে প্রাচীন ও আধুনিকতার সমন্বয়ে গুরু-শিষ্য প্রথার প্রচলন করতে হবে। বর্তমান শিক্ষা ব্যবস্থার আরেকটি প্রধান ত্রুটি আছে। অধিকাংশ পিতা-মাতা তাদের সন্তানদের দ্বাদশ শ্রেণী উত্তীর্ণ হওয়ার পর চিকিৎসা বা প্রকৌশল বিভাগে অধ্যয়ন করতে জোর করে অথবা সিভিল সার্ভিস পরীক্ষায় বসতে উদ্যোগী করে কেননা বর্তমানে চাকরি শিক্ষা নামক বৃক্ষের ফলে পরিণত হয়েছে। শিক্ষকেরা পর্যন্ত গর্ব করে বলেন তাঁর এত জন ডাক্তার বা ইঞ্জিনিয়ার ছাত্র আছে কিন্তু ক'জন শিক্ষক বলেন যে তার এই ছাত্রটা মানুষের সেবা করছে বা গ্রাম উন্নয়নের জন্য পরিকল্পনা করছেন। এই চাকরির পেছনে দৌঁড়ানো প্রবণতা ত্যাগ না করলে শিক্ষা লাভের পথ সুপ্রশস্ত হবে না। আমি অস্বীকার করবো না ভারতের মতো দেশে অন্নবস্ত্র আবাসের সংস্থান করতে চাকরি বা কাজের গুরুত্ব অনেক। তবে শিক্ষাজীবনে এসব চিন্তা ত্যাগ করে শিক্ষা নামক সাধনা একনিষ্ঠ চিত্তে করতে হবে। তাহলে চাকরি নিজেই তাদের খুঁজে নেবে। মূলত পারিবারিক দারিদ্র্যই এসব সমস্যা ও ত্রুটির প্রধান উৎস। বাবা-মায়েরা সন্তানের নামমাত্র শিক্ষার্থী উপার্জনের পথে নামিয়ে দেয়। তথাপি একাগ্রতা ও প্রচেষ্টা থাকলে সব বাধা অতিক্রম করা সম্ভব। পাশাপাশি শিক্ষিত মানুষদের সহায়তা করতে হবে। কিন্তু আমরা এখন পরোপকার ভালোবাসার মনুষ্যত্ব শব্দগুলি ভুলতে বসেছি। প্রাচীন যুগে নালন্দা তক্ষশীলা শিক্ষিত মানুষেরা প্রকৃত শিক্ষিত ছিলেন। তাদের প্রধান উদ্দেশ্য ছিল জ্ঞানের বিস্তার ঘটানো জ্ঞান নিয়ে ব্যবসা করা নয়। বর্তমান শিক্ষা ব্যবস্থা এখন অন্তঃসারশূন্য। জেলখানার মতো বিদ্যালয় চার দেয়ালে বন্দি থেকে যে শিক্ষা নেওয়া হচ্ছে তাতে মনের পরিপূর্ণ বিকাশ ঘটছে না। পাশাপাশি শিক্ষকরা তাদের জ্ঞানকে ব্যবসার মূলধন পরিণত করে এতই ব্যস্ত হয়ে পড়েছেন যে তারা ছাত্রদের নৈতিক চেতনার বিকাশ ঘটাতে সময় দিতে পারছেন না। পাশাপাশি আমাদের পিতা মাতা নিজেদের কাজের পাশাপাশি সামাজিক যোগাযোগ মাধ্যমে এতোই ব্যস্ত হয়ে পড়েছেন যে সন্তানের মনের পরিপূর্ণ বিকাশের দিকে চিন্তা পর্যন্ত করছেন না। ফলে সন্তানেরা জীবনের প্রস্তুতিপর্বে সম্প্রীতি একাগ্রতা একতা ও নৈতিকতা বিষয় সম্পর্কে ধারণা পাচ্ছে না। ব্যস্ত পরিবার সমাজের মাঝে থাকতে থাকতে তাদের জীবনে নেমে আসে একাকীত্ব সংকীর্ণ দৃষ্টিভঙ্গি প্রতিশোধ স্পৃহা মতো ভয়ঙ্কর বস্তুগুলি।তাই আজ পৃথিবীজুড়ে এত হানাহানি দাঙ্গা। প্রতিটি প্রশাসনিক ক্ষেত্রে এখন দূর্নীতির করাল গ্রাস। অথচ আমাদের দেশে ৭৪% লোক নাকি শিক্ষিত! বর্তমান ছাত্র-ছাত্রীদের পড়াশুনার প্রতি অনীহা এর অন্যতম কারণ শিকল বদ্ধ পরিবেশের নীরস পড়াশোনা। শিক্ষার সাথে আনন্দের যোগ্যতা শিক্ষা পূর্ণতা পায়। আর প্রকৃতির কোলে শিক্ষা লাভ করে শিক্ষা বিষয় হয়ে উঠে প্রাণবন্ত। অনেকেই মনে করেন ভার্চুয়ালি বিভিন্ন বিষয়ের অডিও বা ভিডিও কনটেন্ট এর দ্বারা ক্লাস নিলে পাঠ প্রাণবন্ত হয়। এ ধারণা ভুল। এর মাধ্যমে হয়তো বিষয় বুঝতে সহজ হয়। কিন্তু নদীর পাড়ে বসে বা নৌকায় বসে বা ভগবানের মধ্যে অধ্যায়ন করা হয় তবে তা চিত্তাকর্ষক হয়। কিন্তু বর্তমান শিক্ষা পরিকল্পনা শিশুদের মনকে নিগড়ে বেঁধে ফেলেছে। এতে করে তাদের মনের বিকাশ তো ঘটছেই না বরং জরাজীর্ণ মন নিয়ে হীনবল হয়ে বিদ্যালয় নামক কার খানা থেকে শুষ্ক জড় রূপে হচ্ছে। শিক্ষার্থীদের এমন বন্দি দশা থেকে মুক্ত করতে না পারলে তাদের ভবিষ্যৎ অন্ধকার, যা জাতির জন্য মোটেই সুখকর নয়। উপরন্তু বর্তমান শিক্ষা ব্যবস্থায় খেলাধুলার যোগ বলতে গেলে নেই। ক্রিকেট নিয়ে একটু আগ্রহ থাকলে অন্য কিছুতে সরকারের বিন্দুমাত্র নজর নেই। ১৯১১ সালে ভারত ইংরেজদের বিরুদ্ধে আইএফএ শিল্ড জয় করে,  এখন সেই ফুটবলের করুণ দশা। এই উদাসীনতার ফলত প্রতিবার অলিম্পিক র‍্যাংকিংয়ে নজর দিলেই পাওয়া যায়। বর্তমানে শিক্ষার্থীদের পাঠ্যপুস্তক ব্যতীত অন্য বই পত্রিকা পড়ার আগ্রহ নেই। তাদের হাতে চলে এসেছে তথ্যপ্রযুক্তি।তারা এসবের মাত্রারিক্ত ব্যবহার করে। ফলে তাদের অনেক সময় নষ্ট হয় তেমনি বই পড়ার ইচ্ছা নষ্ট হয়ে যায়। এজন্য তাদের প্রতিভা অঙ্কুরে বিনষ্ট হচ্ছে।তবে আমি তথ্যপ্রযুক্তির বিরোধী নই। তথ্যপ্রযুক্তি বর্তমান দিনে পরী প্রয়োজনীয়। কিন্তু প্রমথ চৌধুরীর কথায়, ব্যাধিই সংক্রামক স্বাস্থ্য নয়। তাই মানুষ তথা শিক্ষার্থী তথ্যপ্রযুক্তিতে আসক্ত হয়ে পড়ছে। এ সমস্যা থেকে মুক্ত হতে হলে বাবা-মাকে সতর্ক হতে হবে,সন্তানকে সময় দিতে হবে। পাশাপাশি বিদ্যালয় নীতি-আদর্শের চর্চা করতে হবে।

আমাদের বর্তমান শিক্ষা ব্যবস্থার অবনতির অন্যতম কারণ অনুকরণ প্রবণতা। শিক্ষাব্যবস্থা প্রণেতাদের অধিকাংশই পাশ্চাত্য মাধ্যমিক শিক্ষা বা পাশ্চাত্য দেশের শিক্ষাব্যবস্থার অনুকরণে বর্তমান পাঠ্যক্রম সাজিয়েছেন। এই শিক্ষা ব্যবস্থায় ছাত্রদের থেকে জন শিক্ষক প্রদত্ত নোট এর গুরুত্ব বেশি। তাই ছাত্রদের স্বশিক্ষিত হওয়ার সুযোগ কমে যাচ্ছে। তাদের মানসিক সুস্থতার ব্যাঘাত ঘটছে। মাতৃভাষার মাধ্যমে তথা ইংরেজি ভাষাকে সাথে রেখে ছাত্রদের গুণগতমান বুঝে সর্ব দিক বিবেচনা করে পরিকাঠামো ও পাঠ্যক্রম প্রণয়নের বর্তমান শিক্ষক ছাত্র দের কাছে সাবলীল করতে পারে। পাশাপাশি জ্ঞানের উৎকর্ষতা বৃদ্ধির লক্ষ্যে পাঠ্যসূচিতে কঠিন বিষয় অন্তর্ভুক্ত করা আবশ্যিক। সেজন্য শিক্ষকদের দক্ষতা বৃদ্ধির উদ্যোগ নিতে হবে। তাদের বাতাসের অক্সিজেনের মত ভূমিকা নিতে হবে। আগুন জ্বলতে যেমন অক্সিজেন সাহায্য করে কিন্তু আগুন মোমবাতি মোমের জন্য জলে তেমনি শিক্ষকদের কঠিন বিষয় সহজে ছাত্রদের বোঝাতে হবে। তবে ছাত্ররা বুঝবে এবং সমস্যার সমাধান হবে। শিক্ষা প্রকার তপস্যা। আর এই তপস্যার সফল হতে হলে চাই একনিষ্ঠ সাধনা ও সংযম। তার পাশাপাশি চাই অন্ন বস্ত্র বাসস্থানের নিশ্চয়তা। তাই দেশকে আসন্ন অবক্ষয়ের হাত থেকে রক্ষার জন্য দেশের শিক্ষিত শ্রেণীকে সকল স্বার্থ ত্যাগ করে এগিয়ে আসতে হবে। বৃহত্তর স্বার্থে এক জাতি এক প্রাণ হয়ে মনেপ্রাণে দরিদ্র দুঃখীর পাশে দাঁড়াতে হবে। তাদের মাঝে মৌলিক চাহিদা পূরণে সামগ্রী পৌঁছে দিতে হবে। শিক্ষকদের আদর্শের পথে ফিরে আসতে হবে। তবেই বর্তমান শিক্ষা প্রকৃত শিক্ষার উদ্দেশ্য পূরণে সফল হবে। তবেই উন্নত হবে বাংলা, উন্নত হবে ভারত। সত্যমেব জয়তে।